มันนี่ทูเดย์
ฝ่ายวิจัย ธนาคารกรุงศรีอยุธยา ประเมินแนวโน้มการบริโภคภาคเอกชนมีโอกาสฟื้นตัวอย่างต่อเนื่องในปีนี้
10 พ.ค. 2560

การบริโภคเอกชนฟื้นฝ่ายวิจัย ธนาคารกรุงศรีอยุธยา ประเมินแนวโน้มการบริโภคภาคเอกชนมีโอกาสฟื้นตัวอย่างต่อเนื่องในปีนี้ จากรายได้ครัวเรือนโดยเฉพาะรายได้เกษตรกรที่ปรับดีขึ้นตั้งแต่ปลายปีก่อน แม้จะมีโอกาสสูงกว่า 50% ที่ไทยจะเผชิญภัยแล้งจากปรากฏการณ์เอลนินโญตั้งแต่ไตรมาส 3 ของปีนี้เป็นต้นไป แต่คาดว่าผลกระทบจากเอลนินโญจะรุนแรงต่ำกว่า 2 ปีก่อน รวมทั้งรายได้ที่เพิ่มขึ้นน่าจะมีอานิสงส์ต่อการบริโภคมากกว่าในอดีต เห็นได้จากสัดส่วนการใช้จ่ายเพื่อซื้อสินค้าฟุ่มเฟือยเพิ่มขึ้นเงินฝากดอกเบี้ยพิเศษธนาคารออมสิน เสนอเงินฝากเผื่อเรียกพิเศษ 4 เดือน อัตราดอกเบี้ยแบบขั้นบันได เดือนแรก 1% ต่อปี เดือนที่ 2 = 2% เดือนที่ 3 = 3% และเดือนที่ 4 = 4% หรือเฉลี่ย 2.5% ต่อปี (เทียบเท่าเงินฝากประจำ 2.94% ต่อปี) ดอกเบี้ยยกเว้นภาษี เปิดรับฝากเฉพาะบุคคลธรรมดา เปิดบัญชีขั้นต่ำ 1 หมื่นบาท สูงสุดรายละไม่เกิน 5 แสนบาท สำหรับผู้ร่วมงานมหกรรมการเงิน วันที่ 11-14 พ.ค.นี้ ที่อิมแพ็ค เมืองทองธานี